Document ID: /roh_data/filtered/Billingualer_Corpus_interleaved-de-rm.jsonl.gz/1881

This is a text translated from German to Rumantsch Grischun.
Mehr Bahn und Bus ab 12. Dezember 2010

Das Fahrplanverfahren konnte mit den regionalen Fahrplanpräsidenten und den Transportunternehmungen erfolgreich abgeschlossen werden. Der Fahrplanwechsel vom 12. Dezember 2010 bringt im ganzen Kanton kleinere Verbesserungen des Bahn- und Busangebots. Schwerpunkt ist der Ausbau des IC-Angebotes Zürich - Chur samt Verbesserung der innerbündnerischen Verbindungen. Die Tarife werden erstmals nach drei Jahren um durchschnittlich 5,9 Prozent angehoben, wobei Einzeltickets und Streckenabonnemente nur um 2,4 Prozent aufschlagen.

Im Rahmen des kantonalen Fahrplanverfahrens, welches jährlich vom Amt für Energie und Verkehr in enger Zusammenarbeit mit den Transportunternehmungen und den 10 regionalen Fahrplanpräsidenten durchgeführt wird, wurden 2010 über 200 Anträge eingereicht. Davon konnten 129 Anregungen oder 62% ganz oder teilweise entsprochen werden. Aus finanziellen Gründen, infrastrukturellen Zwängen oder konkurrierenden Interessen anderer Fahrgäste konnten die übrigen Wünsche (noch) nicht umgesetzt werden. Die wichtigsten Verbesserungen sind nachfolgend aufgeführt:

Zusätzliche "IC-Halbstundentaktzüge" bei den SBB

Der SBB Fernverkehr setzt zusätzliche "IC-Halbstundentaktzüge" zwischen Zürich – Landquart und Chur ein, Zürich HB ab 7.07 Uhr täglich während der Sommersaison, täglich um 8.07 und 10.07 Uhr, sowie an Samstagen um 12.07 Uhr. Chur ab an Samstagen um 14.39 Uhr, täglich um 16.39 und 18.39 Uhr sowie während der Sommersaison täglich um 19.39 Uhr. Damit rückt das Fernziel von halbstündlichen IC’s zwischen Zürich und Graubünden einen Schritt näher. Diese Züge verkehren ohne Halt zwischen Zürich und Landquart und führen Minibars und teilweise Speisewagen mit.

Mit einem zusätzlichen IC Chur ab 21.09 Uhr wird der IC-Stundentakt an Sonntagen um eine Stunde verlängert. Im SBB-Regionalverkehr gibt es keine Änderungen.

Verbesserungen der Rhätischen Bahn

Die Rhätische Bahn bietet Anschlusszüge auf die zusätzlichen "IC-Halbstundentaktzüge":

Täglich Landquart ab 9.20 bzw. 11.20 Uhr, St. Moritz an 11.19 bzw. 13.19 Uhr;

An Samstagen: Landquart ab 13.20 Uhr, St. Moritz an 15.19 Uhr sowie St. Moritz ab 12.26 Uhr, Landquart an 14.37 Uhr;

Täglich St. Moritz ab 14.35 bzw. 16.35 Uhr, Landquart an 16.37 bzw. 18.37 Uhr;

Täglich im Sommer, St. Moritz ab 17.35 Uhr, Landquart an 19.37 Uhr.

Der "ALLEGRA" ist das neue Zugpferd der RhB. Seit Mai 2010 fahren die ersten Triebzüge auf der Berninabahn-Strecke. Bis März 2011 werden alle 15 Zweispannungstriebzüge im Regelbetrieb eingesetzt. Sie verkehren dann auch auf den Linien Chur – Arosa und Landquart – Davos – Filisur.

Zahlreiche kleinere Angebotsverbesserungen und neue Linien bei PostAuto Graubünden

PostAuto Graubünden bietet auf den Linien Chur–Laax und Chur–Lenzerheide zahlreiche zusätzliche Anschlusskurse auf die neuen Intercity-Verbindungen der SBB an, vormittags Richtung Laax und Lenzerheide und nachmittags Richtung Chur.

Die neue Postauto-Linie Brusio–Selvaplana verbindet die nördlich von Brusio liegenden Fraktionen Garbella und Selvaplana mit Brusio Paese. An schulfreien Tagen steht den Fahrgästen ein PubliCar zur Verfügung. Surrein–Sumvitg–Cumpadials sowie Tamins–Felsberg sind neue Postauto-Linien für Schülertransporte und zwischen Laax Bergbahnen und Laax Murschetg fährt im Winter eine neue Ortsbuslinie.

Wichtigste Änderungen beim Stadtbus Chur (SBC) bzw. Engadin Bus (EB)

Die Stadtbuslinie 2 Kleinwaldegg – Obere Au erhält im Lürlibad eine neue Ringlinienführung zur besseren Erschliessung des Böschengutes und des Fontanaspitals: Die Bondastrasse wird nur noch bergwärts befahren. Über die neue Böschenstrasse mit den neuen Haltestellen Böschenstrasse und Fondeiweg wird das Fontanaspital erreicht und danach wieder die Lürlibadstrasse in Richtung Bahnhof bedient. Die Haltestelle Brändligasse wird umbenannt in Kleinwaldegg.

Für Nachtschwärmer fährt die SBC in den Nächten Freitag/Samstag und Samstag/Sonntag den "Prättigauer Nachtbus" Chur - Landquart – Davos, Chur ab 0.15 Uhr, mit Retourfahrt um 2.10 Uhr ab Davos Platz sowie um 0.33 Uhr ab Klosters nach Chur, in Klosters als Anschluss an den Davoserbus mit Abfahrt in Davos Platz um 0.03 Uhr.

Die täglichen Engadiner Nachtbusse fahren aufgrund der erfreulichen Nachfrage neu nach fixem Fahrplan und nicht mehr als Rufbusse.

Luftseilbahn Rhäzüns-Feldis/Veulden (LRF) verbessert Anschlüsse

Die LRF fährt neu 5 Minuten früher, jeweils zu den Minuten 10 und 40. Der Anschluss an den Bus wird dadurch verbessert, und die Fahrgäste haben genügend Zeit, um die RhB-Station Rhäzüns zu Fuss zu erreichen.

Auskunftspersonen:

- Werner Glünkin, Leiter Abteilung öffentlicher Verkehr, Amt für Energie und Verkehr, Tel. 081 257 36 17, E-Mail:

werner.gluenkin@aev.gr.ch

- Peter Sprecher, Projektleiter Abteilung öffentlicher Verkehr, Amt für Energie und Verkehr, Tel. 081 257 36 19, E-Mail:

peter.sprecher@aev.gr.ch

Gremium: Amt für Energie und Verkehr

Quelle: dt Amt für Energie und Verkehr

02.12.2010
Dapli colliaziuns da viafier e da bus a partir dals 12 da december 2010

Ensemen cun ils presidents regiunals d'urari e cun las interpresas da transport ha la procedura d'urari pudì vegnir terminada cun success. La midada da l'urari ils 12 da december 2010 meglierescha levamain la purschida da la viafier e dals bus en tut il chantun. La prioritad han l'amplificaziun da la purschida da trens-intercity tranter Turitg e Cuira sco er la meglieraziun da las colliaziuns entaifer il Grischun. Las tariffas vegnan augmentadas per l'emprima giada dapi trais onns per 5,9 pertschient en media. Bigliets singuls ed abunaments da lingia daventan mo per 2,4 pertschient pli chars.

En il rom da la procedura chantunala d'urari, che vegn realisada mintga onn da l'uffizi d'energia e da traffic en stretga collavuraziun cun las interpresas da transport e cun ils 10 presidents regiunals d'urari, èn vegnidas inoltradas l'onn 2010 passa 200 dumondas. 129 da quellas (62%) han pudì vegnir ademplidas per part u dal tuttafatg. Per motivs finanzials, pervia da las premissas d'infrastructura u pervia d'interess che sa concurrenzeschan cun ils interess d'autras viagiaturas e d'auters viagiaturs n'han (anc) betg pudì vegnir realisads ils ulteriurs giavischs. Las novaziuns las pli impurtantas èn menziunadas curtamain qua sutvart:

Ulteriurs trens-intercity en il tact da mesa ura tar las Viafiers federalas (VFF)

En il traffic a distanza da las VFF curseschan ulteriurs trens-intercity en il tact da mesa ura tranter Turitg e Landquart/Cuira: Turitg, staziun principala, partenza a las 7.07 mintga di durant la stagiun da stad, a las 8.07 ed a las 10.07 mintga di, sco er las sondas a las 12.07. Partenza da Cuira las sondas a las 14.39, mintga di a las 16.39 ed a las 18.39 sco er durant la stagiun da stad mintga di a las 19.39. Quest pass gida a realisar plaun plaunet la finamira lontana d'introducir trens-intercity en il tact da mesa ura tranter Turitg ed il Grischun. Ils trens curseschan senza fermada tranter Turitg e Landquart ed han minibars e per part er vaguns-restaurant.

Grazia ad in tren-intercity supplementar che parta da Cuira a las 21.09 vegn il tact da mesa ura prolungà per in'ura las dumengias. Pertutgant il traffic regiunal da las VFF na datti naginas midadas.

Meglieraziuns tar la Viafier retica (VR)

La Viafier retica porscha trens da colliaziun sin ils trens-intercity che circuleschan supplementarmain en il tact da mesa ura:

mintga di partenza da Landquart a las 9.20 resp. a las 11.20, arriv a San Murezzan a las 11.19 resp. a las 13.19

las sondas partenza da Landquart a las 13.20, arriv a San Murezzan a las 15.19 sco er partenza da San Murezzan a las 12.26, arriv a Landquart a las 14.37

mintga di partenza da San Murezzan a las 14.35 resp. a las 16.35, arriv a Landquart a las 16.37 resp. a las 18.37

la stad mintga di partenza da San Murezzan a las 17.35, arriv a Landquart a las 19.37.

Il tren "ALLEGRA" è il nov timun da la VR. Dapi il matg 2010 curseschan ils emprims trens ad autotracziun sin la viafier dal Bernina. Fin il mars 2011 vegnan tut ils 15 trens ad autotracziun, che funcziunan sin dus sistems d'electricitad, duvrads en il manaschi regular. Els circuleschan alura er sin las lingias Cuira – Arosa e Landquart – Tavau – Filisur.

Numerusas meglieraziuns pli pitschnas da la purschida e novas lingias da l'AutoDaPosta Grischun

Sin las lingias Cuira – Laax e Cuira – Planeiras porscha l'auto da posta numerusas colliaziuns supplementaras che suondan las novas colliaziuns d'intercity da las VFF, l'avantmezdi en direcziun da Laax e da Planeiras ed il suentermezdi en direcziun da Cuira.

La nova lingia d'autos da posta Brusio – Selvaplana colliescha las fracziuns da Garbella e da Selvaplana ch'èn situadas al nord da Brusio cun Brusio Paese. Ils dis ch'i n'è nagina scola stat a disposiziun a las viagiaturas ed als viagiaturs in PubliCar. Surrein – Sumvitg – Cumpadials sco er Tumein – Favugn èn novas lingias d'auto da posta che servan a transportar scolaras e scolars. Tranter las pendicularas da Laax e da Laax Murschetg datti l'enviern ina nova lingia locala da bus.

Las midadas las pli impurtantas en connex cun il bus da la citad da Cuira (SBC) resp. il bus Engiadina (EB)

La lingia 2 dal bus da la citad da Cuira, Kleinwaldegg – Obere Au survegn al Lürlibad in nov cirquit per obtegnair in meglier access al Böschengut ed a l'ospital Fontana: La Bondastrasse vegn furnida mo pli amunt. Sur la nova Böschenstrasse cun las novas fermadas Böschenstrasse e Fondeiweg pon ins cuntanscher l'ospital Fontana e suenter puspè la Lürlibadstrasse en direcziun da la staziun. La fermada Brändligasse survegn il num Kleinwaldegg.

Per ils utschels da la notg metta la SBC a disposiziun las notgs da venderdi sin sonda e da sonda sin dumengia il "Prättigauer Nachtbus" Cuira – Landquart – Tavau, partenza da Cuira a las 0.15, cun viadi da return a als 2.10 davent da Tavau Plaz sco er a las 0.33 davent da Claustra a Cuira, a Claustra sco colliaziun dal bus da Tavau cun partenza da Tavau Plaz a las 0.03.

Il bus da notg quotidian en Engiadina cursescha – sin fundament da la dumonda allegraivla – da nov tenor in urari fix e betg pli sin clom.

La pendiculara Razén/Veulden (LRF) meglierescha sias colliaziuns

La LRF parta da nov 5 minutas pli baud, mintgamai a las minutas 10 e 40. Uschia vegn la colliaziun cun il bus meglierada, e las viagiaturas ed ils viagiaturs han temp avunda per arrivar anc a temp a pè a la staziun da Razén.

Infurmaziuns:

- Werner Glünkin, manader da la partiziun per il traffic public, uffizi d'energia e da traffic, tel. 081 257 36 17,

werner.gluenkin@aev.gr.ch

- Peter Sprecher, manader da project, partiziun per il traffic public, uffizi d'energia e da traffic, tel. 081 257 36 19,

peter.sprecher@aev.gr.ch

Gremi: uffizi d'energia e da traffic

Funtauna: rg uffizi d'energia e da traffic

02.12.2010